P R O P I S N I K

NATJECANJA 3. i 4. HRVATSKE ODBOJKAŠKE LIGE

REGIJE SJEVER – SKUPINA SJEVER natjecateljske sezone 2025./2026.

Članak 1.

Natjecanje se provodi prema odredbama Pravilnika o natjecanju Hrvatskog odbojkaškog saveza, Registracijskog pravilnika Hrvatskog odbojkaškog saveza, Stegovnog pravilnika Hrvatskog odbojkaškog saveza, Međunarodnih pravila odbojkaške igre, ovog Propisnika i ostalih pozitivnih propisa.

Članak 2.

Natjecanje 3. i 4. Hrvatske odbojkaške lige Regije Sjever - skupine Sjever održava se

u jesen za prvi (I.) dio, a u proljeće za drugi (II.) dio (dvokružni sistem odigravanja utakmica „svaki sa svakim“). Prvak 4.HOL sjever ulazi u 3.HOL sjever. Nitko ne ispada iz 4.HOL sjever. Prvak 3.HOL ulazi u 2.HOL sjever. Posljednje plasirana ekipa u 3.HOL ispada u 4.HOL sjever.

Članak 3.

3. Hrvatsku odbojkašku ligu Regija Sjever – skupina Sjever sačinjavaju slijedeće ekipe i klubovi:

1. OK PLAVI 2 OK Plavi
2. OK CRATIS VARAŽDIN 3 OK Cratis Varaždin

|  |  |
| --- | --- |
| 3. OK ŠTRIGOVA | OK Štrigova |
| 4. ŽOK IVANEC 3 | ŽOK Ivanec |
| 5. ŽOK KAŠTEL 2 | ŽOK Kaštel |
| 6. OK VINICA | OK Vinica |
| 7. OK BEDEX 2 | OK Bedex |

1. OK NEDELIŠĆE ELTING 2 OK Nedelišće Elting
2. ŽOK TOPLICE ŽOK Toplice
3. ŽOK LUDBREG ŽOK Ludbreg
4. ŽOK LEPOGLAVA ŽOK Lepoglava

4. Hrvatsku odbojkašku ligu Regija sjever (Varaždinska i Krapinsko-zagorska županija) – skupina Sjever sačinjavaju slijedeće ekipe i klubovi:

1. ŽOK IVANEC 4 ŽOK Ivanec
2. OK BEDEX 3 OK Bedex
3. ŽOK LUDBREG 2 ŽOK Ludbreg
4. OK CRATIS VARAŽDIN 4 OK Cratis Varaždin
5. ŽOK IVANEC 5 ŽOK Ivanec
6. ŽOK TOPLICE 2 ŽOK Toplice
7. ŽOK TOPLICE 3 ŽOK Toplice
8. ŽOK LEPOGLAVA 2 ŽOK Lepoglava

|  |  |
| --- | --- |
| 9. ŽOK TOPLICE 4 | ŽOK Toplice |
| 10. ŽOK TEAM | ŽOK Team |
| 11. OK VINICA 2 | OK Vinica |
| 12. OK KNEGINEC | OK Kneginec |
|  |  |

Članak 4.

Klubovi su obavezni uplatiti na žiro račun Odbojkaškog saveza Varaždinske županije članarinu za troškove natjecanja u iznosu od 300,00 eura po ekipi iz koje će se podmiriti troškovi proizašli iz organizacije natjecanja 3. i 4. Hrvatske odbojkaške lige Regije Sjever za skupinu Sjever. Osim navedene članarine Izvršni odbor OSVŽ-a je donio odluku da su klubovi obavezni uplatiti 5 eura po svakoj igračici koja je na skupnoj licenci za 1.dio sezone. Isti iznos (5 eura) plaća se po svakoj igračici sa skupne licence i u 2. dijelu sezone.

Članak 5.

Odbojkaški savez Varaždinske županije dodjeljuje za prvo, drugo i treće mjesto, u 3. i 4. Hrvatske odbojkaške lige Regije Sjever – skupina Sjever, pehare i medalje.

Članak 6.

Na utakmicama 3. i 4. Hrvatske odbojkaške lige Regija Sjever – skupina Sjever, gostujući klub snosi svoje putne troškove, a domaćin snosi troškove službenih osoba i organizacije utakmice.

Članak 7.

Klubovi 3. Hrvatske odbojkaške lige Regije Sjever – skupina Sjever, obavezni su natjecati se u mlađim kategorijama (kadetkinjama i mlađim kadetkinjama) na županijskoj razini, a najbolji u tim natjecanjima i na regionalnoj razini, te potencijalno i na državnom natjecanju. Obaveza je svih klubova sudjelovati u ligama kojima rukovodi OSVŽ u mini odbojci, maloj odbojci i mlađim kadetkinjama.

Članak 8.

Kriteriji za određivanje plasmana na tablici utvrđuju se kako slijedi:

Prvi kriterij: Broj osvojenih bodova. Bodovi se dodjeljuju prema ostvarenom rezultatu:

3:0, 3:1, 3:2 = 2 boda

0:3, 1:3, 2:3 = 0 bodova

Drugi kriterij: Količnik setova, u slučaju jednakog broja bodova

Treći kriterij: Količnik poena, u slučaju jednakog broja bodova i setova

Četvrti kriterij: Međusobni rezultati, u slučaju jednakog broja bodova, setova i poena.

Peti kriterij: ždrijeb

Za utakmicu izgubljenu bez borbe klubu se oduzima 1 bod.

Članak 9.

3. Hrvatska odbojkaška liga Regije Sjever – skupina Sjever, broji 11, dok 4. Hrvatska odbojkaška liga, Regija Sjever – skupina Sjever broji 12 klubova. Natjecanje se provodi kao ligaško za svaku ligu posebno (obje lige igraju dvokružnim sistemom).

Natjecanjem rukovodi voditelj natjecanja i Odbojkaški savez Varaždinske županije (OSVŽ).

Članak 10.

Voditelj natjecanja:

* vrši registraciju utakmica,
* odlučuje o žalbama u prvom stupnju,
* prikuplja dokaze o disciplinskim prekršajima sudionika natjecanja i donosi odluke u skladu s Disciplinskim pravilnikom Hrvatskog odbojkaškog saveza,
* odobrava promjenu termina odigravanja utakmica sporazumno s klubovima,
* izdaje bilten s rezultatima, plasmanom i informacijama,
* rješava i sva ostala pitanja iz natjecateljske problematike koja nisu obuhvaćena ovim Propisnikom i nisu u suprotnosti sa propisima Hrvatskog odbojkaškog saveza.

Članak 11.

Odluke voditelja natjecanja moraju se izvršiti.

Članak 12.

Klubovi koji nastupaju u 3. i 4. Hrvatskoj odbojkaškoj ligi Regije Sjever – skupina Sjever obavezni su voditelju natjecanja pet (5) dana prije početka natjecanja dostaviti:

* popis igračica za licenciranje,
* točnu adresu kluba na koju je potrebno slati poštu; telefon, telefaks, e - mail adresu i broj mobitela za brzu komunikaciju,
* točnu adresu predsjednika i tajnika kluba s telefonom na radnom mjestu i u stanu, - točnu adresu dvorana u kojima će se igrati utakmice.

Članak 13.

Utakmice 3. i 4. Hrvatske odbojkaške lige Regije Sjever – skupine Sjever, igraju se na osnovi pravila FIVB (Međunarodne odbojkaške federacije) i izmjene pravila 2025-2028. Službena lopta za utakmice u 3.HOL Sjever i 4.HOL Sjever je Mikasa V200W.

Članak 14.

Utakmice se mogu igrati u dvoranama koje ispunjavaju uvjete Pravilnika o tehničkim normativima za odigravanje utakmice.

Klub domaćin je obavezan zakazati utakmicu u dvorani koju je prijavio za natjecanje i koja ispunjava uvjete iz 1. stavka ovog članka, osim u slučaju suspenzije dvorane.

U slučaju više sile ili posebnih interesa odbojkaškog sporta, voditelj natjecanja može posebnim rješenjem dozvoliti odigravanje utakmice u dvorani koja nije prijavljena od strane kluba domaćina, ako ista ispunjava uvjete iz 1. stavka ovoga članka.

Članak 15.

Utakmice redovnih kola igraju se subotom i nedjeljom, odnosno prema kalendaru i rasporedu koji je izradio voditelj natjecanja.

Utakmice subotom moraju započeti između 13,00 i 20,00 sati.

Utakmice nedjeljom moraju započeti između 10,00 i 19,00 sati.

Utakmice tijekom tjedna moraju započeti između 17,00 i 20,00 sati.

Obavezno vrijeme za zagrijavanje ekipa je 30 minuta.

Članak 16.

Klub koji preda prvenstvenu ili kup utakmicu bez borbe, odnosno koji se neopravdano ne pojavi u zakazano vrijeme na terenu, automatski je suspendiran.

Kazna za ovakav prekršaj je 100,00 eura. Klub može odigrati utakmicu slijedećeg kola samo uz dokaz o uplaćenoj kazni. Kazna se dijeli na dva dijela, od čega 50% dobiva protivnička ekipa, a 50% Odbojkaški savez Varaždinske županije.

Članak 17.

Eventualni opravdani zahtjevi za korekciju termina, mjesta i vremena početka

utakmice moraju stići voditelju natjecanja i klubu protivniku najmanje sedam (7) dana prije službeno zakazanog termina utakmice.

Voditelj natjecanja može odobriti promjene termina, mjesta i vremena početka utakmice, vodeći računa da se utakmica kojoj je promijenjen termin odigra prije slijedećeg kola prvenstva. Eventualne odgođene utakmice u 1. dijelu sezone (do kraja kalendarske 2025. godine) moraju se odigrati prije početka 2.dijela sezone (prije 24.01.2026.) sa skupnom licencom koja je vrijedila u 1.dijelu sezone, prije zimskog prijelaznog roka.

Članak 18.

Radi regularnosti natjecanja voditelj natjecanja može odrediti da se neke utakmice posljednja dva kola 3. Hrvatske odbojkaške lige Regije Sjever – skupina Sjever, igraju istog

dana u isto vrijeme.

Članak 19.

Klub domaćin je tehnički organizator utakmice, te je odgovoran za cjelokupnu organizaciju i to prije, u tijeku i poslije utakmice. Posebno se to odnosi na poduzimanje protu epidemijskih mjera koje propisuju nadležni organi.

Članak 20.

Teren za odigravanje utakmice mora biti spreman 45 minuta prije početka utakmice, a sudac odlučuje o sposobnosti terena na kojemu će se odigrati utakmica.

Ako je u dvorani temperatura niža od +10 stupnjeva C, ili svjetlo nije odgovarajuće, sudac daje 15 minuta domaćinu da otkloni nedostatke i stvori normalne uvjete za odigravanje utakmice.

Ukoliko organizator nije obavio sve tehničke pripreme u zadanom roku, sudac će donijeti odluku o neodigravanju utakmice, a razlozi se unose u zapisnik koji potpisuje sudac, te službeni predstavnici obje ekipe.

Članak 21.

Ako se utakmica ne odigra krivnjom kluba, klub uzročnik ne odigravanja obavezan je nadoknaditi materijalne troškove službenim osobama (troškove putovanja i 50% pripadajućih sudačkih pristojbi), protivničkoj ekipi (troškove putovanja ili troškove organizacije), te podliježe odgovornostima i kaznama u skladu s Pravilnicima Hrvatskog odbojkaškog saveza.

Članak 22.

Smetnje izazvane oštećenjem ili uništenjem instalacija u dvorani uslijed nevremena, nestankom električne energije na širem području smatrati će se višom silom.

Članak 23.

Dvorana za odigravanje utakmice u potpunosti mora biti spremna 45 minuta prije početka utakmice, a obveza domaćina je:

* istaknuti zastavu Republike Hrvatske,
* osigurati ispravne lopte prihvaćene od HOS-a
* za zagrijavanje gostujućeg kluba (jedna lopta na dvije igračice),
* osigurati četiri (4) ispravne lopte za odigravanje utakmice,
* osigurati najmanje tri (3) sakupljača lopti,
* osigurati najmanje jednog (1) brisača terena,
* postaviti ručni semafor
* osigurati vrijedeći međunarodni zapisnik sa samokopirajućim listovima,
* postaviti stol i stolice za službene osobe,
* osigurati sudačku stolicu, ili postolje,
* osigurati tablice s brojevima za izmjene igračica tijekom utakmice,
* osigurati listu za prijavu igračica i trenera i listiće za postavu ekipe,
* osigurati visinomjer za mrežu, termometar i manometar,
* osigurati provođenje propisanih epidemioloških mjera

Članak 24.

U dvoranama gdje izvan borilišta nema dovoljno prostora, a odgovaraju normativima i registrirane su za odigravanje utakmica utakmica se igra s jednom loptom i bez sakupljača lopti.

Članak 25.

Klub domaćin obavezan je obavijestiti, protivničku ekipu, voditelja natjecanja i Udrugu odbojkaških sudaca svoje županije o terminu, mjestu, vremenu odigravanja utakmice i boji dresa domaćina e – mailom (uz obaveznu provjeru o primitku) sedam (7) dana prije odigravanja utakmice, a NAJKASNIJE zadnji PONEDJELJAK prije utakmice.

Članak 26.

Klub domaćin obavezan je:

* najkasnije jedan sat prije početka utakmice osigurati gostujućoj ekipu ulaz u dvoranu i staviti na raspolaganje normalno zagrijane svlačionice,
* poslati voditelju natjecanja izvještaj o rezultatu utakmice e-mailom, SMS-om ili viber porukom, a originalni zapisnik poslati e – mailom ili poštom.

Prilikom slanja rezultata utakmice predstavnik domaćina obavezan je poslati dvije fotografije potpisanog zapisnika:

1. fotografija cijelog zapisnika
2. fotografija samo dijela zapisnika u kojem je jasno vidljiv rezultat svih setova (donji desni ugao zapisnika)

Članak 27.

Na utakmicama 3. i 4. Hrvatske odbojkaške lige Regije Sjever – skupina Sjever mogu nastupiti natjecateljice koje su licencirane u HOS-ovu Središnju evidenciju igrača s važećim liječničkim pregledom obavljenim u sportskim ambulantama ili ambulantama izabranog liječnika. Sve to može biti zamijenjeno skupnom licencom na kojoj se nalaze slike igračica i upisani liječnički pregled. Na svakoj skupnoj licenci mogu se nalaziti i do 3 maloljetne igračice na dvojnoj licenci od kojih maksimalno njih 2 mogu igrati na istoj utakmici. Liječnički pregled ne smije biti stariji od šest (6) mjeseci od dana pregleda.

Ukoliko skupna licenca nije predočena prvom sucu na provjeru, igračima se dozvoljava nastup temeljem pisane izjave predstavnika kluba (osobe ovlaštene za zastupanje kluba, trenera momčadi ili kapetana ekipe) kojom jamči postojanje valjanje skupne licence. U nedostatku skupne licence igrači mogu nastupiti s identifikacijskom ispravom, a takvom ispravom se jedino smatra osobna iskaznica ili putovnica te ni jedan drugi dokument nije prihvatljiv. Bez osobne iskaznice ili putovnice igrači ne mogu nastupiti na toj utakmici. U slučaju davanja neistinite izjave, utakmica se naknadno može registrirati u korist protivnika rezultatom 3:0 (25:0,25:0,25:0) uz oduzimanje jednog boda ekipi čiji je predstavnik dao neistinitu izjavu.

Članak 28.

Treneri klubova (ekipa) mogu biti isključivo osobe koje su licencirane od strane Trenerske komisije Hrvatskog odbojkaškog saveza i koji na svaku utakmicu donesu trenersku licencu za sezonu 2025./2026. i istu daju na uvid glavnom sucu utakmice. Obaveza trenera je najkasnije 30 minuta prije početka utakmice predati prvom sucu popis igračica za utakmicu - na službenom obrascu Prijava igrača za utakmicu - skupnu licencu, trenersku licencu i liječničke potvrde ukoliko iste nisu unesene na skupnoj licenci. Obaveza trenera je najkasnije 12 minuta prije službenog početka utakmice predati drugom sucu/zapisničaru postavu za 1.set na službenom obrascu Listić za postavu za set – velika odbojka. Navedeni obrasci se mogu pronaći na službenoj web stranici OSVŽ-a.

Članak 29.

U vrijeme trajanja utakmice za zapisničkim stolom mogu se nalaziti samo službeni predstavnik OSVŽ-a, zapisničar, rukovatelj semaforom, službeni liječnik te službeni spiker.

U isto vrijeme prema međunarodnim Pravilima odbojkaške igre na klupi za rezervne igračice mogu se nalaziti samo u zapisniku prijavljene igračice, trener, do dva pomoćna trenera, te liječnik ili fizioterapeut ukoliko ga ekipa ima.

Članak 30.

Oprema igračica mora odgovarati zahtjevima Pravila odbojkaške igre i sve igračice moraju imati jednoobraznu opremu osim libera. Broj na dresu može biti od 1-99. Gostujuća momčad ne smije imati istu boju dresa kao domaćin koji je obavezan prijaviti boju dresa u prijavi utakmice.

Za vrijeme utakmice:

- klubovi koji su u zapisnik prijavili 13 ili 14 igračica moraju imati 2 libera

- klubovi koji su u zapisnik prijavili 12 ili manje igrača mogu imati 0, 1 ili 2 libera

Članak 31.

Sudačke pristojbe za 3. i 4. Hrvatsku odbojkašku ligu Regije Sjever – skupine Sjever iznose neto:

1. sudac 27,00 eura
2. sudac (zapisničar) 27,00 eura

Sucu pripada naknada putnih troškova u visini od 0,40 eura po prijeđenom kilometru, ako koristi vlastiti automobil. Ako sudac koristi sredstva javnog prijevoza (autobus ili vlak) pripada mu naknada u visini povratne prijevozne karte odnosnog prijevoznog sredstva.

Sudac koji sudi ligu mora biti najmanje općinskog/gradskog ranga.

Drugi sudac ujedno vrši ulogu zapisničara.

Sudačke pristojbe i prijevozne troškove sucima klub domaćin – organizator utakmice u pravilu uplaćuje na račun suca u neto iznosu.

Članak 32.

Sudac je obavezan pojaviti se u kompletnoj sudačkoj uniformi najkasnije pola sata prije zakazanog početka utakmice. Sudac je odgovoran za provođenje higijenskog protokola propisanog od strane HOS-a.

U slučaju da se određeni sudac ne pojavi na utakmici može ga zamijeniti sudac koji je prisutan u dvorani i to samo uz obostranu suglasnost klubova sudionika, što se utvrđuje prije početka utakmice, potpisom oba kapetana u zapisnik.

Sudac je obavezan poslije utakmice provjeriti da li je domaćin utakmice javio rezultat utakmice voditelju lige u skladu sa člankom 26. ovog Propisnika.

Članak 33.

Poslije završetka utakmice kapetani obje ekipe potpisuju zapisnik koji se vodi u tri primjerka. Klubovi mogu, osim međunarodnih zapisnika, koristiti i starije formate zapisnika (jednostavnije zapisnike).

Članak 34.

Na utakmicu i rezultat utakmice, povredu Propisnika i Pravila igre, dozvoljena je žalba. Žalba na rezultat i tijek utakmice mora biti napravljena u zapisniku i obrazložena osnovnim motivima odmah po završetku i to prije nego što se potpiše – potvrdi zapisnik.

Članak 35.

Pismeno obrazloženje žalbe i taksa moraju se poslati voditelju natjecanja najkasnije 48 sati po odigranoj utakmici.

Taksa na žalbu iznosi 40 ,00 eura i u slučaju povoljnog rješenja žalbe vraća se u iznosu 75%.

Postupak sa žalbama koje ne ispunjavaju navedene uvjete neće se pokretati i odbaciti će se iz formalnih razloga.

Članak 36.

Žalbe koje se odnose na pravo nastupa igračica, neispravnost terena ili uređaja, temperaturu zraka ili ispravnost svijetla, moraju se unijeti u zapisnik prije početka utakmice.

Članak 37.

Voditelj natjecanja donosi odluku o žalbi najkasnije osam (8) dana od dana prijema žalbe.

Na odluku voditelja natjecanja u roku od osam (8) dana od dana prijema rješenja, može se uložiti žalba Natjecateljskoj komisiji koju čine: Vladimir Grudenić kao predsjednik te Jadranko Kirić i Jurica Juren članovi.

Natjecateljska komisija odluku o žalbi donosi u načelu najkasnije 10 dana od prijema žalbe i ona je konačna.

Članak 38.

Od uplata klubova sudionika 3. i 4. Hrvatske odbojkaške lige Regije Sjever – skupina Sjever formira se fond zajedničkih troškova koji služe za pokrivanje:

* naknade (honorara) voditelju natjecanja,
* troškova vođenja web stranice lige,
* poštanskih i telefonskih troškova, troškova kancelarijskog materijala,
* troškova odlaska voditelja u određena mjesta radi pregleda dvorana ili drugih problema vezanih uz ligu,
* troškova organizacije sastanaka s predstavnicima klubova,
* troškova nabave pehara i medalja trima prvoplasiranim ekipama obje grupe - ovjere skupne licence

Nadzor nad troškovima obavlja Nadzorni odbor OSVŽ .

Članak 39.

Voditelj natjecanja provodi postupak, izriče suspenzije, mandatne kazne i kazne za povrede odredbi ovog Propisnika natjecanja.

Neizvršavanje financijskih obaveza i uplata mandatnih kazni u određenom roku, povlači automatsku suspenziju.

Članak 40.

Prekršaji napravljeni protiv odredaba Pravilnika o natjecanju Hrvatskog odbojkaškog saveza i ostalih propisa i Pravilnika podliježe stegovnoj odgovornosti.

Voditelj natjecanja prikuplja potrebne dokaze i podnosi prijavu za pokretanje stegovnog postupka.

Članak 41.

Protiv sudionika natjecanja, odstranjenog do kraja utakmice pokreće se stegovni postupak uz automatsku suspenziju.

Članak 42.

Klub koji dvije utakmice izgubi sa 3:0 bez odigravanja utakmice automatski se isključuje iz daljnjeg natjecanja. Ukoliko je odigrao 50% utakmica njegovi rezultati se priznaju, a ako je odigrao ispod 50% njegovi rezultati se brišu.

Članak 43.

Novčani iznosi za troškove natjecanja, te predviđene kazne za nepridržavanje ovog Propisnika uplaćuju se na žiro-račun Odbojkaškog saveza Varaždinske županije broj: HR1623600001101744318. Iznose navedene u članku 4. ovog Pravilnika klub mora podmiriti u slijedećim rokovima: 50% do početka prvenstva i 50% do kraja prvog dijela prvenstva, a najkasnije do kraja tekuće godine.

Članak 44.

Odredbe Pravilnika o natjecanju Hrvatskog odbojkaškog saveza, Registracijskog pravilnika i Disciplinskog pravilnika, primjenjivati će se kod svih pitanja koja nisu regulirana ovim Propisnikom.

Članak 45.

Ovaj Propisnik tumači voditelj natjecanja i Izvršni odbor OSVŽ, a primjenjuje se za natjecateljsku sezonu 2025./2026.

U Varaždinu, 03. listopada 2025.

A black and white stamp with text

AI-generated content may be incorrect. PREDSJEDNIK OSVŽ

A close up of a person

AI-generated content may be incorrect. Vladimir Grudenić